als_Latn dik_Latn sag_Latn
Personi më i vjetër në botë, një grua nga Japonia, ka festuar ditën e sotme ditëlindjen e saj të 117.Misao Okawa, ka lindur më 5 Mars 1898 në Osaka dhe ka vendosur ta festojë ditën e sotme ditëlindjen e saj me familjen, ndonëse normalisht duhet të ishte të nesërmen.
Ndërkohë që fliste për festën, ajo ka thënë se 117 vite nuk i duken dhe aq shumë. Ajo tani jeton në një shtëpi përkujdesjeje në Osaka dhe infermieret aty, thonë se ajo është ngadalësuar disi muajt e fundit dhe ka pasur probleme me dëgjimin. Pavarësisht këtyre, ajo ha mirë dhe gëzon shëndet të mirë.
Bashkëshorti i saj ka vdekur që në vitin 1931 dhe ajo ka dy vajza dhe një djalë të cilët si dhe katër nipër e gjashtë stërnipër. Ajo është njohur si personi më i vjetër në botë nga libri i rekordeve Guinness në vitin 2013.
Burimi: BBC
als_Latn als_Latn als_Latn als_Latn